Guraliai
Guraliai (gόrali) – lenkų etninė grupė, gyvenanti Lenkijos pietuose (Podhalė ir Beskidai – Mažosios Lenkijos ir Silezijos vaivadijos), taip pat Slovakijos šiaurės vakaruose ir Čekijos šiaurės rytuose. Jų kultūrai padarė įtakos huculai ir slovakai. Susidarė lenkams asimiliavus Karpatų šiauriniuose šlaituose gyvenusius valakus. Kalba lenkų kalbos tarmėmis ir šnektomis: Mažosios Lenkijos vaivadijoje ir Slovakijoje kalba mažosios Lenkijos tarme, o Čekijoje ir Silezijos bei Opolės vaivadijose – sileziečių tarme. Gyventojų skaičius – nuo 1,0 iki 2,8 mln. žmonių. Išpažįsta daugiausia katalikybę, dalis – protestantizmą (evangelizmą).